Ühenduseväliste ettevõtjate puhul on lisaks oluline pöörata tähelepanu sellele, kas selle isiku asukohariigis on Eesti residentidel käibemaksu tagasisaamise õigus või mitte. See tähendab, et Eesti lähtub käibemaksu tagastamisel kolmandate riikide isikutele nn vastastikkuse pritsiibist: käibemaks tagastatakse ühendusevälise riigi ettevõtjale üksnes juhul, kui vastav ühenduseväline riik tagastab käibemaksu  Eesti käibemaksukohustuslastele. Nii näiteks ei ole Ameerika Ühendriikide ettevõtjatel võimalik taotleda Eestist käibemaksu tagasi põhjusel, et USA-s ei ole meie käibemaksu tunnustega maksu (lisandväärtusmaksu) ehk siis Eesti isikutel ei ole võimalik USA-s makstud käibemaksu tagasi saada.